Diari Oficial de la Generalitat Valenciana


Sumari del DOGV 4964, del 11-03-2005 (2005/2752)

Subhasta número S2005R4676001006.
---------------------------------

### Dades del document

Número de DOGV
:   4964

Data del DOGV
:   11-03-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/2752


Organisme emissor
:   Agència Estatal d'Administració Tributària. Delegació Especial de València

Tipus de document
:   Subhasta

Subhasta número S2005R4676001006. [2005/Q2752]
  
En virtut del que disposa l'article 112 de la Llei General Tributària (Llei 58/2003 de 17 de desembre), no sent possible practicar la notificació per causes no imputables a l'administració i havent-se realitzat, almenys, els intents de notificació exigits per l'esmentat article, pel present anunci se cita els obligats tributaris o representants que s'indiquen a l'annex, per a ser notificats per compareixença dels actes administratius derivats dels procediments que s'hi inclouen.
  
Els interessats o els seus representants hauran de comparéixer en el termini màxim de 15 dies naturals, comptats des de l'endemà de la publicació del present anunci en el butlletí oficial corresponent, en horari de 09.00 a 14.00 hores, de dilluns a divendres, als llocs que en cada cas s'assenyalen, a l'efecte de practicar les notificacions pendents en els procediments tramitats pels òrgans indicats a l'annex.
  
Si transcorregut este termini no s'ha comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.
  
València, 25 de febrer de 2005.- El delegat especial de l'Agència Estatal d'Administració Tributària: Innocent Altell Ferragut.
  
Anunci de subhasta
  
Subhasta número K3269O5202239824
  
El cap de la Dependència de Recaptació de la Delegació de l'Agència Estatal d'Administració Tributària de València, fa saber:
  
Que de conformitat amb el que disposa l'article 146 del Reglament General de Recaptació aprovat pel Reial Decret 1.684/1990, de 20 de desembre, i després d'haver-se dictat els acords amb data 4 de febrer de 2005 que decreta la venda dels béns embargats en procediment administratiu de constrenyiment, es disposa la venda dels béns que es detallaran a continuació, mitjançant subhasta que es farà el dia 28 d'abril de 2005 a les 10.00 hores a la sala de subhastes de la Delegació de l'Agència Estatal d'Administració Tributària de València, carrer de Guillem de Castro, 4 (sala d'actes, 2n pis), a València.
  
En compliment de l'article 146 de l'esmentat reglament, es publica el present anunci i s'advertix a les persones que desitgen prendre part en la subhasta, del següent:
  
1. Els béns que cal subhastar estan afectes per les càrregues i gravàmens que figuren en la descripció dels béns, i que consten en l'expedient, les quals queden subsistents sense que puga aplicar-se a la seua extinció el preu de la rematada.
  
2. La subhasta se suspendrà en qualsevol moment anterior a l'adjudicació dels béns si es realitza el pagament del deute, interessos i costes del procediment.
  
3. Els licitadors podran enviar o presentar les seues ofertes en sobre tancat des de l'anunci de subhasta fins una hora abans del començament, sense perjuí que poden participar personalment en la licitació amb postures superiors a la del sobre. Estes ofertes, que tindran el caràcter de màximes, es registraran al Registre General de la Delegació de l'Agència Estatal d'Administració Tributària, i hauran d'anar acompanyades de xec conformat, estés a favor del Tresor Públic per l'import del depòsit, o del NRC justificatiu de la seua constitució telemàtica d'acord amb la Resolució 5/2002, de 17 de maig, del director general de l'Agència Estatal de l'Administració Tributària.
  
Els licitadors podran presentar ofertes a través de la pàgina web de l'Agència Tributària http://www.aeat.es/, d'acord amb el que establix la Resolució 5/2002, de 17 de maig (BOE 24.05.2002), del director general de l'Agència Estatal de l'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.
  
4. Tot licitador haurà de constituir davant la taula de subhasta, depòsit de garantia, en metàl·lic o xec conformat a favor del Tresor Públic, que serà almenys del 20% del tipus de subhasta en primera licitació.
  
Este depòsit s'ingressarà en ferm al Tresor si els adjudicataris no satisfan el preu de la rematada, sense perjuí de les responsabilitats en què incorreran pels majors perjuís que sobre l'import del depòsit origine la inefectividad de l'adjudicació.
  
També es podrà constituir el depòsit de garantia a través d'una entitat col·laboradora adherida per via telemàtica, associant-ho a un número de referència complet (NRC) que en permeta la identificació, d'acord amb el que establix la Resolució 5/2002, de 17 de maig (BOE 24.05.2002), del director general de l'Agència Tributària.
  
5. En el cas que no resulten adjudicats els béns en una primera licitació, la taula de subhasta podrà realitzar una segona licitació, si ho jutja procedent, fixant el nou tipus de subhasta en el 75% de l'import de la primera licitació, o bé anunciarà la iniciació del tràmit d'adjudicació directa que es durà a terme d'acord amb l'article 150 del Reglament General de Recaptació.
  
6. L'adjudicatari haurà d'entregar en l'acte, o dins dels cinc dies següents, la diferència entre el depòsit constituït i el preu d'adjudicació.
  
L'ingrés, en el termini establit, de la diferència entre el preu d'adjudicació i l'import del depòsit constituït, podrà realitzar-se a través d'Internet a l'adreça http://www.aeat.es/, en l'opció «pagament d'impostos, pagament de liquidacions practicades per l'administració».
  
Així mateix, l'adjudicatari podrà realitzar a través d'Internet, a l'adreça abans esmentada, l'ingrés de l'import total del preu d'adjudicació, la qual cosa haurà de comunicar a la taula de subhasta, i en este cas una vegada efectuat l'ingrés l'Agència Tributària procedirà a alçar la retenció realitzada sobre el depòsit constituït per l'adjudicatari.
  
7. Si queden béns sense adjudicar, s'iniciarà el tràmit d'adjudicació directa, per un termini màxim de sis mesos, i es podran presentar ofertes en sobre tancat, a partir d'este moment, a la taula de subhastes.
  
La taula de subhasta obrirà les ofertes presentades a l'acabament del termini del mes des del seu inici, i podrà procedir a l'adjudicació dels béns si alguna d'elles es considera prou en este moment. En cas contrari, s'anunciarà l'extensió a un mes més per a la presentació de noves ofertes, o millora de les que ja hi ha, sense perjuí de la validesa de les ofertes presentades fins este moment, i així successivament amb el límit total de sis mesos.
  
El preu mínim en adjudicació directa serà el tipus de subhasta en primera licitació quan no s'haja considerat procedent realitzar una segona licitació; si ha existit una segona licitació no hi haurà preu mínim.
  
Així mateix, es podran presentar ofertes a través de la pàgina web de l'Agència Tributària http://www.aeat.es/, d'acord amb el que establix la Resolució 5/2002, de 17 de maig (BOE 24.05.2002), del director general de l'Agència Estatal de l'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.
  
8. L'Agència Tributària es reserva el dret a demanar l'adjudicació per a l'estat, del bé que no haguera sigut objecte de rematada, d'acord amb el que establix l'article 158 del Reglament General de Recaptació.
  
9. Quan es tracte de béns inscribibles en registres públics, els licitadors es conformaran amb els títols de propietat que hagen aportat a l'expedient, sense dret a exigir-ne d'altres; estos títols estaran a disposició dels interessats a les oficines de la Dependència de l'Agència Estatal d'Administració Tributària de Castelló, on es podran examinar tots els dies hàbils a partir de la publicació del present anunci, des de les 09.00 a les 14.00 hores, fins al dia anterior al de la realització de la subhasta. Si no estan inscrits els béns al Registre, l'escriptura d'adjudicació és títol, per mitjà del qual pot efectuar-se la immatriculación en els termes establits en l'article 199.b de la Llei Hipotecària, i en els altres casos caldrà ajustar-se al que disposa el títol VI de la llei esmentada.
  
10. Tots les despeses i imposts derivats de la transmissió, inclosos els derivats de la inscripció al registre corresponent del manament de cancel·lació de càrregues no preferents, aniran a compte de l'adjudicatari.
  
Pel que fa a l'estat de deutes amb la comunitat de propietaris, que hi pogueren haver, dels habitatges o locals, l'adjudicatari exonera expressament l'Agència Estatal d'Administració Tributària, a l'empara de l'article 9 de la Llei 49/1960, de 21 de juny, de Propietat Horitzontal, modificat per la Llei 8/1999, de 6 d'abril, de l'obligació d'aportar un certificat sobre l'estat dels deutes de la comunitat, que queden pendents de pagament aniran a càrrec d'este.
  
11. El procediment de constrenyiment només se suspendrà en els termes i condicions assenyalats en l'article 165 de la Llei General Tributària (Llei 58/2003, de 17 de desembre).
  
En tot allò no previst en este anunci caldrà ajustar-se a allò que s'ha disposat en les disposicions legals que regulen l'acte.
  
Relació de béns que cal subhastar: subhasta número F2110T4699471894
  
Lot número 3
  
Tipus de subhasta en primera licitació: 36.439,82 euros.
  
Trams: 1.000,00 euros.
  
Depòsit: 7.287,96 euros.
  
Tipus de bé: habitatge.
  
Tipus jurídic: ple domini.
  
Localització: carrer del Camí de la Bola, s/n.
  
Inscripció: Registre de Xàtiva. Tom 906. Llibre 339. Foli 4. Finca 25175. Inscripció: 5.
  
Valoració: 65.300,14 euros.
  
Càrrega: 28.860,32 euros.
  
Descripció: Urbana número 14. Habitatge situat en segona planta a la dreta de la façana mirada des del carrer Camí de la Bola, part integrant de l'edifici a dos nivells a Xàtiva, amb façanes al carrer del Camí de la Bola i al carrer d'Esteban de Baix, sense número de policia demarcats, este habitatge, amb accés pel vestíbul situat al carrer del Camí de la Bola és del tipus A11. Té una superfície útil de 89 metres i 44 dm. Confronta: davant, carrer del Camí de la Bola; entrant a la dreta, habitatge en planta tercera del tipus B6; esquerra, replà d'escala i a les espatles, pati de llums. Quota: 4,00. Li pertany la totalitat en ple domini.
  
Informació addicional: hui carrer de la Bola, 14, pta. 11, qualificada com a habitatge de protecció oficial, promoció privada. Hipoteca Caixa Rural pendent 28.860,32 euros a data de 16 de setembre de 2004. Embargament de la Seguretat Social. Cancel·lada. Dret de tempteig i reculada a favor de la Generalitat Valenciana, vigència 10 anys, des del 31 de maig de 1997.
  
Lot número 7
  
Tipus de subhasta en primera licitació: 131.171,40 euros.
  
Trams: 2.000,00 euros.
  
Depòsit: 26.234,28 euros.
  
Tipus de bé: habitatge.
  
Tipus jurídic: ple domini.
  
Localització: carrer de Marcelino Oreja, 18. 46146 Mislata (València).
  
Inscripció: Registre núm. 13 de València. Tom 210. Llibre 5 de Mislata. Foli 150. Finca 737. Inscripció: 6.
  
Valoració: 131.171,40 euros.
  
Càrrega: no consten càrregues.
  
Descripció: urbana. Casa composta únicament de planta baixa. Situada a Mislata, carrer de Marcelino Oreja, núm. 18. Ocupa una superfície de 108 metres quadrats. Té 6 metres de façana per 18 de profunditat. Té tres habitacions, un corredor, galeria, sala de bany, cuina, entrada i terrassa. Confronta: davant, carrer de situació; dreta: entrant, Enrique Palomero Ibáñez. Esquerra, Antonio Granell Cifré, i al fons: Guillermo Poll.
  
València, 4 de febrer de 2005.- Manuel Javier Cabrera Pardo.